(Návrh)

VYHLÁŠKA

Ministerstva životného prostredia
Slovenskej republiky

z ... 2027,

ktorou sa mení a dopĺňa vyhláška Ministerstva životného prostredia Slovenskej republiky č. 119/2016 Z. z., ktorou sa ustanovujú podrobnosti o výkone odborného 
technicko-bezpečnostného dohľadu nad vodnými stavbami a o výkone 
technicko-bezpečnostného dozoru v znení vyhlášky Ministerstva životného prostredia Slovenskej republiky č. 265/2020 Z. z.

Ministerstvo životného prostredia Slovenskej republiky podľa § 81 ods. 2 písm. h) zákona 
č. 364/2004 Z. z. o vodách a o zmene zákona Slovenskej národnej rady č. 372/1990 Zb. 
o priestupkoch  v znení  neskorších  predpisov  (vodný  zákon)  v znení  zákona  č. 230/2005 Z. z.  ustanovuje:
Čl. I

Vyhláška Ministerstva životného prostredia Slovenskej republiky č. 119/2016 Z. z., ktorou sa ustanovujú podrobnosti o výkone odborného technicko-bezpečnostného dohľadu nad vodnými stavbami a o výkone technicko-bezpečnostného dozoru v znení vyhlášky Ministerstva životného prostredia Slovenskej republiky č. 265/2020 Z. z. sa mení a dopĺňa takto:


1. V § 2 ods. 2 druhej vete sa za slovom „kategórie“ vypúšťa slovo „sa“ a za slovo „zasiela“ sa vkladajú slová „vlastník alebo stavebník vodnej stavby“.

2. V § 3 ods. 1 písm. a) sa slovo „výstavby“ nahrádza slovom „uskutočnenia“.

3. V § 3 ods. 1 písm. b) sa slovo „výstavby“ nahrádza slovom „uskutočnenia“, slová „stavebného povolenia“ sa nahrádzajú slovami „projektu stavby overenom v konaní o stavebnom zámere“ a na konci sa pripájajú tieto slová: „; pri vodných stavbách s viacerými samostatnými objektami je pri zmene len niektorých objektov možné so súhlasom orgánu štátnej vodnej správy uviesť do etapy zmeny len príslušné objekty vodnej stavby“.

4. V § 3 ods. 1 písm. c) sa slová „tri mesiace“ nahrádzajú slovami „šesť mesiacov“, slová „súhlasného stanoviska“ sa nahrádzajú slovom „súhlasu“ a slovo „výstavby“ sa nahrádza slovom „uskutočnenia“.

5. V § 3 ods. 2 písm. a) sa slovo „výstavby“ nahrádza slovom „uskutočnenia“.

6. V § 3 ods. 2 písm. b) sa slovo „výstavby“ vo všetkých tvaroch nahrádza slovom „uskutočnenia“ v príslušnom tvare a slová „je ukončená po ukončení rekultivácie“ sa nahrádzajú slovami „trvá do začatia etapy rekultivácie“.

7. V § 3 ods. 2 sa za písmeno b) vkladá nové písmeno c), ktoré znie:
„c) rekultivácie vodnej stavby, počas ktorej prebiehajú práce spojené najmä s rekultiváciou odkaliska pre dosiahnutie dlhodobej stability a bezpečnosti odkaliska; ak práce na rekultivácii prebiehajú súčasne s uskutočnením odkaliska alebo súčasne s jeho prevádzkou, pri ktorej sa na odkalisko odpad ukladá, ťaží sa, premiestňuje sa v rámci odkaliska, alebo ak sa mení stav zaťaženia odkaliska, ide o etapu uskutočnenia vodnej stavby,“
Doterajšie písmená c) a d) sa označujú ako písmená d) a e).

8. V § 4 ods. 1 písm. m) sa na konci pripájajú tieto slová: „a i)“.

9. V § 4 ods. 2 písm. b) sa slovo „výstavby“ nahrádza slovom „uskutočnenia“ a na konci sa pripájajú tieto slová: „a posudzovaním bezpečnosti vodných stavieb“.

10. V § 4 ods. 4, ods. 5 úvodnej vete a ods. 5 písm. e) sa slovo „výstavby“ nahrádza slovom „uskutočnenia“.

11. V § 4 ods. 6 úvodnej vete sa slovo „výstavby“ nahrádza slovom „uskutočnenia“ a za slová „zmeny vodnej stavby“ sa vkladajú slová „a pri odkaliskách aj v etape rekultivácie“.

12. V § 4 ods. 6 písm. a) sa slovo „výstavby“ nahrádza slovami „uskutočnenia alebo rekultivácie“.

13. V § 4 ods. 6 písm. d) sa slovo „výstavby“ nahrádza slovom „uskutočnenia“.

14. V § 5 úvodnej vete sa za slovami „vodnej stavby“ vkladajú slová „pre etapu uskutočnenia vodnej stavby alebo pre etapu zmeny vodnej stavby“.

15. V § 5 ods. 1 písm. e) sa vypúšťajú slová „počas výstavby alebo zmeny“ a na konci sa pripájajú tieto slová: „a hlavný zamestnanec dohľadu“.

16. V § 5 ods. 1 písm. f) sa vypúšťajú slová „počas výstavby alebo zmeny“ a slovo „výstavby“ sa nahrádza slovom „uskutočnenia .

17. Doterajší text § 5  sa označuje ako odsek 1 a dopĺňa sa odsekom 2, ktorý znie:
„(2) Ak vodná stavba pozostáva z viacerých objektov, ktoré majú viacerých vlastníkov, vypracováva sa spoločné vyjadrenie o rozsahu dohľadu pre všetky objekty všetkých vlastníkov objektov vodnej stavby.“.
18. V § 6 ods. 3 písm. a) sa vypúšťa slovo „kontrolných“  a za slovo „a“ sa vkladá slovo „merných“.

19. V § 6 ods. 3 písm. b) sa slovo „výstavby“ nahrádza slovom „uskutočnenia“ a za slová „uskutočnenia vodnej stavby“ sa vkladá slovo „rekultivácie,“.

20. V § 6 ods. 3 písm. f) sa slovo „meracích“ nahrádza slovom „merných“.

21. V § 6 ods. 3 písm. g) sa slovo „meracích“ nahrádza slovom „merných“, vypúšťa sa slovo „alebo“ a na konci sa pripája čiarka a tieto slová: „alebo rekultivácie“.

22. V § 6 sa za odsek 4 vkladá nový odsek 5, ktorý znie:
„(5) Ak vodná stavba pozostáva z viacerých objektov, ktoré majú viacerých vlastníkov, vypracováva sa spoločný projekt meraní pre všetky objekty vodnej stavby.“.

Doterajší odsek 5 sa označuje ako odsek 6.

23. V § 7 ods. 1 sa slová „javu alebo skutočnosti na konkrétne stavy zaťaženia“ nahrádzajú slovami „meranej veličiny stanovená pre konkrétny zaťažovací stav“.

24. V § 7 ods. 2  sa slová „sledovaného javu alebo skutočnosti“ nahrádzajú slovami „meranej veličiny stanovená pre konkrétny zaťažovací stav“.

25. V § 7 ods. 6 prvej vete sa slová „stavy zaťaženia“ nahrádzajú slovami „zaťažovacie stavy“ a v tretej vete sa slová „stavov zaťaženia“ nahrádzajú slovami „zaťažovacích stavov“.

26. V § 7 ods. 9 prvej vete sa vypúšťa slovo „stavy“ a slovo „dovtedy“ sa nahrádza slovom „vtedy“.

27. V § 8 ods. 1 úvodnej vete sa za slová „zamestnanec dohľadu“ vkladajú slová „pre etapu overovacej a trvalej prevádzky a pri odkaliskách pre všetky etapy existencie,“.

28. V § 8 ods. 1 písm. a) sa  slovo „meracích“ nahrádza slovom „merných“ a vypúšťajú sa slová „počas výstavby vodnej stavby alebo počas jej zmeny a počas overovacej prevádzky vodnej stavby“.

29. V § 8 ods. 1 písm. b) sa za slová „údaje o“ vkladajú slová „organizáciách a“.

30. V § 8 ods. 2 sa za slová „priamo na“ vkladá slovo „vodných“.

31. V § 8 ods. 3 sa slová „Ak ide o odkaliská“ nahrádzajú slovami „Pri odkaliskách“, vypúšťajú sa slová „počas overovacej prevádzky“ a na konci sa pripája čiarka a tieto slová: „opatrenia týkajúce sa údržby odkaliska, funkčnosti drenáží a odvedenia zrážkových vôd a priesakových vôd z odkaliska“.

32.  V § 8 odsek 4 znie:
„(4) Ak vodná stavba pozostáva z viacerých objektov, ktoré majú viacerých vlastníkov, hlavný zamestnanec dohľadu vypracováva spoločný program dohľadu pre všetky objekty vodnej stavby.“.

33. V § 9 ods. 4 písm. a) sa slovo „výstavby“ nahrádza slovami „etapy uskutočnenia alebo zmeny“.

34. V § 9 ods. 4 písm. b) sa slovo „alebo“ nahrádza čiarkou.

35. V § 9 ods. 4 sa za písmeno b) vkladá nové písmeno c), ktoré znie:
„c) rekultivácie odkaliska alebo“.

Doterajšie písmeno c) sa označuje ako písmeno d).

36. V § 9 ods. 4 písm. d) sa na začiatku vkladá slovo „doterajšej“.

37. V § 9 ods. 6 sa slovo „hodnotenie“ nahrádza slovom „zistenie“, slová „po previerke stavov zaťaženia“ sa nahrádzajú slovami „po zhodnotení vplyvu zaťažovacích stavov“ a na konci sa pripája táto veta: „Pri odkaliskách musí obsahovať aj zhodnotenie účinnosti a funkčnosti rekultivácie.“.

38. V § 9 ods. 7 písm. a) sa slovo „výstavby“ nahrádza slovom „uskutočnenia“ a slovo „trvalej“ sa nahrádza slovami „každej etapy“.

39. V § 9 ods. 7 písm. b) sa slovo „meracích“ nahrádza slovom „merných“.

40. V § 9 ods. 7 písm. h) sa slová „povodňových stavoch zaťaženia“ nahrádzajú slovami „povodňovom zaťažení“.

41. V § 9 ods. 7 sa za písmeno h) vkladá nové písmeno i), ktoré znie:
„i) posúdenie bezpečnosti počas povodňového zaťaženia priehrad a odkalísk zaradených do I. až IV. kategórie technicko-bezpečnostného dohľadu, ak je ich súčasťou objekt, ktorý prehradzuje údolie toku a vytvára nádrž alebo odkalisko, cez ktoré preteká povrchový tok, alebo do ktorého sa môže dostať voda z povrchového toku; posúdenie bezpečnosti počas povodňového zaťaženia priehrad a odkalísk upravuje príloha č. 8,“.

Doterajšie písmená i) a j) sa označujú ako písmená j) a k).
 
42. V § 9 ods. 8 sa slová „previerke hlavných stavov zaťaženia“ nahrádzajú slovami „zhodnotení vplyvu zaťažovacích stavov“ a na konci sa pripája čiarka a tieto slová: „pri odkaliskách trvalej existencii“.

43. V § 9 odsek 10 znie:
„10) Každá piata etapová správa sa vypracúva ako súhrnná etapová správa. Pri vodných stavbách, nad ktorými nebol vykonávaný dohľad viac ako štyri roky, je potrebné po obnovení výkonu dohľadu vypracovať súhrnnú etapovú správu v termíne pre vypracovanie prvej etapovej správy. V súhrnnej etapovej správe o dohľade sa zhodnotia merania a pozorovania,  údaje o príprave, uskutočnení, zmenách stavby a pri odkaliskách aj ich rekultivácie v závislosti od ich dostupnosti za celé predchádzajúce obdobie existencie vodnej stavby. Pri odkaliskách v etape trvalej existencie sa zhodnotia merania a pozorovania v závislosti od ich dostupnosti za predchádzajúce obdobie, pričom rozsah obdobia určí hlavný zamestnanec dohľadu.“.

44. V § 9 sa vypúšťajú odseky 11 a 12.

Doterajšie odseky 13 až 15 sa označujú ako odseky 11 až 13.

45. V § 9 ods. 11 sa slová „odsekov 9 až 11“ nahrádzajú slovami „odseku 9“.

46. V § 9 ods. 12 sa slovo „výstavby“ nahrádza slovom „uskutočnenia“.

47. V § 9 sa za odsek 12 vkladá nový odsek 13, ktorý znie:

„13) Ak vodná stavba pozostáva z viacerých objektov, ktoré majú viacerých vlastníkov, hlavný zamestnanec dohľadu vypracováva spoločnú etapovú alebo súhrnnú etapovú správu o dohľade nad všetkými objektami vodnej stavby.“. 

Doterajší odsek 13 sa označuje ako odsek 14.

48. V § 10 sa za odsek 7 vkladá nový odsek 8, ktorý znie:
„(8) Pri odkaliskách v etape uskutočnenia, ktoré sa neprevádzkujú, na ktoré sa odpad neukladá, neťaží sa, nepremiestňuje sa v rámci odkaliska, alebo ak sa nemení stav zaťaženia odkaliska, je minimálna početnosť obchôdzok určená v Programe technicko-bezpečnostného dohľadu, najmenej však
a) trikrát týždenne, ak ide o vodné stavby I. kategórie,
b) raz týždenne, ak ide o vodné stavby II. kategórie,
c) raz za mesiac, ak ide o vodné stavby III. a IV. kategórie.“.

Doterajšie odseky 8 až 15 sa označujú ako odseky 9 až 16.

49. V § 10 ods. 9 úvodnej vete sa slovo „ohliadok“ nahrádza slovom „obchôdzok“.

50. V § 10 ods. 9 písm. c) sa za slová „stavby III.“ vkladajú slová „a IV.“.

51. V § 10 ods. 12 sa slovo „špeciálnych“ nahrádza slovom „špecializovaných“.

52. V § 10 ods. 13 sa za slovo „vyhodnotenie“ vkladajú slová „v listinnej alebo elektronickej forme“.

53.  V § 10 ods. 15 sa slovo „špeciálnych“ nahrádza slovom „špecializovaných“.

54. V § 11 ods. 1 písmená a) a b) znejú:

„a) tri mesiace, ak ide o vodnú stavbu v etape uskutočnenia alebo zmeny, alebo overovacej prevádzky, pri odkaliskách v etape rekultivácie,

b) šesť mesiacov, ak ide o odkalisko v etape uskutočnenia alebo overovacej prevádzky,“.
55. V § 11 ods. 1 písm. c) sa slová „trvalej prevádzke“ nahrádzajú slovami „etape trvalej prevádzky, alebo odkalisko v etape trvalej existencie“.
56. V § 11 odsek 2 znie:
„(2) Ak vzniknú pochybnosti o správnosti špecializovaných meraní, alebo ak sa zistili anomálie, vykonajú sa kontrolné a opakované špecializované merania a obhliadky podľa programu dohľadu.“. 

57. V § 12 sa odsek 2 dopĺňa písmenom d), ktoré znie:
„d) rok, pri vodných stavbách v etape uskutočnenia alebo zmeny, pri odkaliskách len v etape rekultivácie“. 

58. V § 12 sa odsek 4 dopĺňa písmenom g), ktoré znie:
„g) projektant a zhotoviteľ stavebných prác, ak je technicko-bezpečnostná prehliadka zvolaná v etape uskutočnenia alebo zmeny, pri odkaliskách v etape uskutočnenia alebo v etape rekultivácie“.

59.  V § 12 sa odsek 5 dopĺňa písmenom f), ktoré znie:
„f) preverenie súladu vykonaných prác s odsúhlasenou projektovou dokumentáciou a požiadavkami hlavného zamestnanca dohľadu, ak je technicko-bezpečnostná prehliadka zvolaná v etape uskutočnenia alebo zmeny, pri odkaliskách v etape uskutočnenia alebo v etape rekultivácie“.
60. V § 12 ods. 6 sa slová „desiatich pracovných dní“ nahrádzajú slovami „30 dní“.

61. V § 12 ods. 7 prvej vete sa slová „Pri vodných stavbách I. a II. kategórie sa k“ nahrádzajú slovom „K“ a za slovo „prehliadke“ sa vkladá slovo „sa“ a v druhej vete sa vypúšťajú slová „poverenej organizácie“ a slovo „troch“ sa nahrádza slovom „desiatich“.

62. V § 14 sa odsek 2 dopĺňa písmenom n), ktoré znie:
		„n) výsledky kontroly správnosti výkonu dohľadu ministerstva alebo poverenej organizácie“.

63. V § 14 ods. 3 písm. a) sa slovo „výstavby“ nahrádza slovom „uskutočnenia“.

64. V § 14 ods. 3 písm. c) sa slovo „stanoviska“ nahrádza slovom „súhlasu“ a slovo „výstavby“ sa nahrádza slovom „uskutočnení“.

65. V § 14 ods. 6 písm. h) sa slovo „výstavbou“ nahrádza slovom „uskutočnením“.

66. Za § 15a sa vkladá § 15b, ktorý znie:
„§ 15b
Prechodné ustanovenie k úpravám účinným od 1. januára 2027
Vlastník vodnej stavby, ktorá je kategorizovaná podľa predpisov účinných do 31. decembra 2026, môže požiadať ministerstvo o vyradenie vodnej stavby zo zoznamu kategorizovaných vodných stavieb, ak k žiadosti doloží aktualizovaný posudok.“.

67. V prílohe č. 1 časti B prvom bode sa slovo „2016“ nahrádza slovom „2025“ a suma „120 000,- eur“ sa nahrádza sumou „180 000, - eur“.

68. V prílohe č. 1 časti B druhom bode sa za slová „pre → oblasť“ vkladajú slová „v smere hlavnej“ a slová „okrajové časti údolia (inundácia)“  sa nahrádzajú slovami „oblasť mimo smeru hlavnej prúdnice“.
69. V prílohe č. 1 časti B druhom bode sa slová „továrne, prízemné budovy, rekreačné zariadenia, chaty, stanové tábory“ nahrádzajú slovami „prízemia budov, tovární, rekreačných zariadení, chát a stanové tábory“.
70. V prílohe č. 1 časti B bode 3.1 sa slovo „2016“ nahrádza slovom „2025“.

71. V prílohe č. 1 časti B bode 3.1 tabuľka č. 3 znie:
„Tabuľka č. 3

	H (m)
	Fšv (bodov)
	H (m)
	Fšv (bodov)
	H (m)
	Fšv (bodov)

	do 2,0
	0,2
	od 8,1 do 9,0
	2
	od 30,1 do 35,0
	45

	od 2,1 do 3,0
	0,4
	od 9,1 do 10,0
	2,5
	od 35,1 do 40,0
	70

	od 3,1 do 4,0
	0,5
	od 10,1 do 12,0
	3,5
	od 40,1 do 45,0
	110

	od 4,1 do 5,0
	1
	od 12,1 do 15,0
	5
	viac ako 45,1
	180

	od 5,1 do 6,0
	1
	od 15,1 do 20,0
	10
	
	

	od 6,1 do 7,0
	1,5
	od 20,1 do 25,0
	16
	
	

	od 7,1 do 8,1
	2
	od 25,1 do 30,0
	25
	
	


Pri hodnotení nákladov na opravu iných konštrukcií (napríklad hate, podzemné a rúrové privádzače) treba postupovať podľa subjektívneho odhadu v eurách a prevodu na body pričom jeden bod má peňažnú hodnotu 180.000,–  eur.“.

72. V prílohe č. 1 časti B bode 3.1 tabuľke č. 4 piatom a desiatom riadku sa suma „120 000,- eur“ nahrádza sumou „180 000,-eur“ .

73. V prílohe č. 1 časti B bode 4.1 sa vypúšťa slovo „špeciálnej“ a suma „120 000,- eur“ sa nahrádza sumou „180 000,-eur“ .

74. V prílohe č. 1 časti B bode 4.2 sa suma „120 000,- eur“ nahrádza sumou „180 000,-eur“ .

75. V prílohe č. 1 časti B bode 4.3 sa suma „120 000,- eur“ nahrádza sumou „180 000,-eur“ .

76. V prílohe č. 1 časti B bode 5 sa suma „120 000,- eur“ nahrádza sumou „180 000,-eur“ .

77.  V prílohe č. 2 sa za slová „Druh a typ vodnej stavby:“ vkladá nový riadok a slová „Etapa existencie vodnej stavby:“ a za slová „výkone technicko-bezpečnostného dozoru“ sa vkladajú slová „v znení neskorších predpisov“.

78. V prílohe č. 3 sa za slová „Druh a typ vodnej stavby:“ vkladá nový riadok a slová „Etapa existencie vodnej stavby:“ a za slová „výkone technicko-bezpečnostného dozoru“ sa vkladajú slová „v znení neskorších predpisov“.

79. V prílohe č. 4 sa za slová „Druh a typ vodnej stavby:“ vkladá nový riadok a slová „Etapa existencie vodnej stavby:“, za slovo „Návrh“ sa vkladajú slová „na nezaradenie do“ a za slová „výkone technicko-bezpečnostného dozoru“ sa vkladajú slová „v znení neskorších predpisov“.

80. V prílohe č. 5 sa za slová „Druh a typ vodnej stavby:“ vkladá nový riadok a slová „Etapa existencie vodnej stavby:“, slovo „kategórie“ sa nahrádza slovami „na vyradenie z kategórie“ a za slová „výkone technicko-bezpečnostného dozoru“ sa vkladajú slová „v znení neskorších predpisov“.

81. Za prílohu č. 7 sa vkladá príloha č. 8, ktorá vrátane nadpisu znie:


„Príloha č. 8
 k vyhláške č. 119/2016 Z. z.

Postup posudzovania bezpečnosti priehrad a odkalísk počas povodňového zaťaženia v rámci technicko-bezpečnostného dohľadu
[bookmark: 3_Termíny_a_definice][bookmark: 2_Citované_dokumenty]Čl. 1
Definície 
Na účel posudzovania bezpečnosti priehrad a odkalísk počas povodňového zaťaženia v rámci výkonu odborného technicko-bezpečnostného dohľadu sa rozumie
a) faktorom ohrozenia obyvateľstva súčasť faktora rizika, ktorý sa určuje v odbornom posudku pre určenie kategórie vodnej stavby,
b) kontrolnou povodňovou vlnou teoretická prietoková vlna určená kulminačným prietokom so zvolenou pravdepodobnosťou prekročenia, prislúchajúcim objemom a časovým priebehom s prislúchajúcou pravdepodobnosťou,
c) úrovňou kritickej hladiny úroveň hladiny vody v nádrži, pri prekročení ktorej nastáva bezprostredné nebezpečie poruchy a havárie priehrady alebo odkaliska,
d) úrovňou medznej hladiny maximálna hladina vody v nádrži odpovedajúca zvoleným predpokladom a podmienkam bezpečného prevedenia kontrolnou povodňovou vlnou cez priehradu alebo odkalisko,
e) posudkom posúdenie bezpečnosti priehrady alebo odkaliska pri povodňovom zaťažení podľa tejto  prílohy,
f) [bookmark: 4_Vymezení_vodních_děl_podléhajících_pos]hydrologickými údajmi hydrologické podklady ustanovené len pre účely posudku,
g) hydrotechnickým výskumom odborné skúmanie vodných pomerov a hydraulických javov, ktoré slúžia na navrhovanie, výstavbu, posudzovanie a prevádzku vodných stavieb a vodohospodárskych systémov, 
h) hydraulickým modelovým výskumom vedecká a experimentálna činnosť zameraná na skúmanie pohybu a správania vody a iných kvapalín metódami matematického alebo fyzikálneho modelovania.
Čl. 2
Určenie vodných stavieb, ktoré podliehajú posúdeniu
(1) Posúdeniu bezpečnosti počas povodňového zaťaženia podliehajú priehrady a odkaliská zaradené do I. až IV. kategórie technicko-bezpečnostného dohľadu, ak je ich súčasťou objekt, ktorý prehradzuje údolie toku a vytvára nádrž alebo odkalisko, cez ktoré preteká povrchový tok, alebo do ktorého sa môže dostať voda z povrchového toku.
(2) Pri vodných stavbách I. až IV. kategórie, ktoré ešte neboli posúdené, je posúdenie povinnou súčasťou najbližšej súhrnnej etapovej správy o technicko-bezpečnostnom dohľade podľa vyhlášky so zohľadnením prechodných období. Pri stavbách v etape uskutočnenia alebo zmeny stavby, v etape overovacej a v etape trvalej prevádzky (pri odkaliskách v etape dlhodobej existencie) sa opakované posúdenie realizuje iba pri zmene podmienok a prehodnotení pôvodných predpokladov, ktoré ovplyvňujú bezpečnosť vodnej stavby počas prechodu povodňových prietokov (napr. zmena kapacity priepustov, prehodnotenie hydrologických podkladov, podstatná zmena prevádzkových podmienok alebo zmena kategórie vodnej stavby v dôsledku zmien v zastavanosti ohrozeného územia). V súhrnných etapových správach postačuje zopakovanie výsledkov posúdenia a zopakovanie prípadných návrhov opatrení v prípade, ak zmena podmienok a prehodnotenie pôvodných predpokladov, ktoré ovplyvňujú bezpečnosť vodnej stavby počas prechodu povodňových prietokov neboli zaznamenané.
(3) Pri vodných stavbách v etape prípravy uskutočnenia (po zaradení stavby do príslušnej kategórie vodných stavieb), v etape uskutočnenia alebo zmeny stavby je posúdenie súčasťou projektovej dokumentácie pre projekt stavby overený v konaní o stavebnom zámere a má byť využité k overeniu navrhnutého riešenia a preukázanie bezpečnosti vodnej stavby pri maximálnom povodňovom zaťažení.
Čl. 3
[bookmark: 5_Zásady_zpracování_posudku][bookmark: _TOC_250013]Zásady vypracovania posudku
(1) Odstupňovaním podľa kategórií vodných stavieb v závislosti od možného ohrozenia ľudských životov pri ich havárii sa určí ich požadovaná úroveň bezpečnosti pri povodňovom zaťažení, ktorá je vyjadrená hydrologickými údajmi a informáciami, okolnosťami ovplyvňujúcimi bezpečnosť vodných stavieb počas povodňového zaťaženia a predpokladmi a podmienkami prevedenia povodňových prietokov cez vodnú stavbu.
(2) Požadovaná úroveň bezpečnosti sa pri vodných stavbách v etape uskutočnenia alebo zmeny stavby, v etape overovacej a v etape trvalej prevádzky (pri odkaliskách v etape dlhodobej existencie) určí podľa ich kategórie so zohľadnením možných strát na ľudských životoch (faktor ohrozenia obyvateľstva). Pri vodných stavbách v etape prípravy uskutočnenia alebo prípravy zmeny stavby sa požadovaná úroveň bezpečnosti určí až po ich zaradení do príslušnej kategórie. 
(3) Výstupom hydrologických podkladov je súbor kontrolných povodňových vĺn.
(4) Úroveň kritickej hladiny v nádrži alebo v odkalisku sa určí na základe konkrétnych podmienok posudzovanej vodnej stavby. 
(5)  Úroveň medznej hladiny v nádrži alebo v odkalisku sa určí podľa predpokladov a podmienok prepúšťania  kontrolnej povodňovej vlny cez vodnú stavbu (napr. počiatočná hladina v nádrži, možná manipulácia a prevádzkové podmienky a spoľahlivosť hradiacich uzáverov, využiteľná kapacita bezpečnostných a výpustných zariadení, možnosť núdzového prepúšťania povodňových prietokov a pod.).
(6) Výsledkom posúdenia je pomer medzi úrovňami  kritickej hladiny v nádrži alebo v odkalisku a  medznej hladiny v nádrži alebo v odkaliskua odporučené nápravné, prípadne núdzové opatrenia.
(7) V posudku sa hodnotí bezpečnosť hrádze, jej podložia a funkčných objektov pri maximálnom zaťažení vyvolanom prechodom  kontrolnej povodňovej vlny. Pre posúdenie sú preto nevyhnutné poznatky o technickom stave vodnej stavby a v posudku sa zohľadnia pri určení predpokladov a podmienok pre prepúšťanie povodňových prietokov.
Čl. 4
[bookmark: 6_Skladba_a_obsah_posudku][bookmark: _TOC_250012]Skladba a obsah posudku
(1) Posudok má jednotné členenie a označenie kapitol 
A. Úvod*
B. Účel a popis vodnej stavby *
C. Základné údaje a podklady
a) Požadovaná úroveň bezpečnosti vodnej stavby počas povodňového zaťaženia
b) Hydrologické a meteorologické údaje a informácie
c) Technické parametre a podklady a geotechnické a inžinierskogeologické podklady
d) Okolnosti ovplyvňujúce bezpečnosť vodnej stavby počas povodňového zaťaženia
e) Hydraulické výpočty
D. Určenie kontrolnej povodňovej vlny
E. Geotechnické posúdenie
F. Stanovenie úrovne kritickej hladiny
G. Stanovenie úrovne medznej hladiny  
H. Záverečné zhodnotenie
I. Nápravné a núdzové opatrenia
J. Použité podklady
K. Zoznam príloh

* kapitoly, ktoré sa uvádzajú iba v prípade, keď nie je posudok súčasťou textu Súhrnnej etapovej správy o technicko-bezpečnostnom dohľade nad vodnou stavbou.
Čl. 5
[bookmark: 7_Základní_údaje_a_podklady][bookmark: _TOC_250011]Základné údaje a podklady
(1) [bookmark: _TOC_250010]Požadovaná úroveň bezpečnosti vodnej stavby počas povodňového zaťaženia je vyčíslená  prietokmi so zvolenou N-ročnosťou prietokov, je uvedená odstupňovane pre jednotlivé kategórie vodných stavieb v tabuľke č. 1.
Tabuľka č. 1 – Požadovaná úroveň bezpečnosti pre návrh a posudzovanie vodnej stavby
	Kategória vodnej stavby
	Hodnotiaci faktor možného ohrozenia ľudských životov pri potenciálnej havárii vodnej stavby
	Požadovaná úroveň bezpečnosti VS

	
	
	
N
(rokov)

	I.
	bez rozlíšenia hodnotiaceho faktora
	
minimálne 1000 

	II.
	pravdepodobné ohrozenie ľudských životov ( faktor ohrozenia obyvateľstva ≥1 bod)
	

	
	nepravdepodobné ohrozenie ľudských životov ( faktor ohrozenia obyvateľstva <1 bod)
	
500

	III.
	pravdepodobné ohrozenie ľudských životov ( faktor ohrozenia obyvateľstva ≥1 bod)
	

	
	nepravdepodobné ohrozenie ľudských životov ( faktor ohrozenia obyvateľstva <1 bod)
	
300

	IV.
	pravdepodobné ohrozenie ľudských životov ( faktor ohrozenia obyvateľstva ≥1 bod)
	

	
	nepravdepodobné ohrozenie ľudských životov ( faktor ohrozenia obyvateľstva <1 bod)
	
100



(2) Podklady pre vodohospodárske riešenie
A.  Kontrolnú povodňovú vlnu je potrebné určiť variantným spôsobom pri použití metód zodpovedajúcich súčasnej úrovni poznania a súčasným možnostiam dostupného stanovenia potrebných hydrologických a meteorologických podkladov. Súčasťou údajov je informácia o použitom metodickom postupe a popise spoľahlivosti návrhového kulminačného prietoku  kontrolnej povodňovej vlny vzhľadom na dostupnosť podkladov.
B. V prípade, ak sa kontrolná povodňová vlna nedá určiť pre prirodzené a neovplyvnené odtokové pomery, pre výpočet sa použijú minimálne dve nezávislé metódy. Ak je stavba súčasťou sústavy stavieb, posudzuje sa celá sústava stavieb.
C. Súčasťou hydrologických podkladov sú aj platné štandardné hydrologické údaje stanovené Slovenským hydrometeorologickým ústavom.
D. Ďalším podkladom sú dostupné údaje o historických extrémnych zaznamenaných povodňových prietokoch vrátane odhadu pravdepodobnej doby opakovania ich kulminačných prietokov.
E. Maximálna hladina sa v nádrži určí riešením transformácie povodňovej vlny, pri ktorej je potrebné poznanie všetkých jej charakteristík vrátane časového priebehu.
F. Ak je posudzovaná vodná stavba súčasťou sústavy vodných stavieb a ak bude v rámci sústavy vodných stavieb taktiež posudzovaná, je potrebné túto okolnosť zohľadniť v hydrologických podkladoch. V takýchto prípadoch, ak sú k dispozícii predchádzajúce pozorovania a merania, je potrebné doplniť podklady v jednotlivých hodnotených profiloch o postupové doby prietokov.
G. Pre vodné stavby zaradené do I. až III. kategórie sa naviac požadujú údaje o vetre v lokalite vodnej stavby:
a) rýchlosť vetra;
b) trvanie pre požadovanú pravdepodobnosť prekročenia 4 %;
c) prevládajúci smer vetra.
(3) [bookmark: _TOC_250008]Zabezpečenie hydrologických podkladov
Platnosť hydrologických údajov poskytnutých pre účely posudku je časovo obmedzená na 10 rokov, ak ich Slovenský hydrometeorologický ústav neaktualizuje skôr. U malých vodných stavieb (hlavne stavby s plochou povodia menšou ako 5 km2) sa odporúča hydrologické údaje preveriť so zohľadnením možného ovplyvnenia v závislosti od miestnych špecifických podmienok (skutočná poloha rozvodnice vzhľadom k líniovým stavbám a súvisiacim terénnym úpravám, morfológii, geológii a pod.).
(4) [bookmark: _TOC_250007]Technické parametre a podklady
A. Geodetické podklady tvoria
a) mapový podklad riešeného územia;
b) situácia vodnej stavby v mierke 1:1 000 až 1:100 so všetkými objektmi, ktoré môžu ovplyvniť prepúšťanie povodňových prietokov;
c) pozdĺžny profil koruny hrádze, vlnolamu, plného zábradlia alebo múrikov vrátane zaviazania hrádze do údolných svahov;
d) charakteristické priečne profily hrádze a priečny profil hrádze v najnižšom mieste úrovne koruny;
e) rozmery a výškové usporiadanie zariadení, ktoré sú využívané k prepúšťaniu povodňových prietokov alebo môžu ovplyvniť ich kapacitu (priepady, výpusty, odberné zariadenia, hrablice, spádiská, sklzy, vývar, odpadové korytá, mosty, priepusty a pod.).
Geodetické podklady c), d) a e) je potrebné overiť na mieste.
B. Podklady pre vodné stavby, nad ktorými bol pred posúdením vykonávaný technicko-bezpečnostný dohľad minimálne po dobu jedného roka pozostávajú predovšetkým z výsledkov technicko-bezpečnostného dohľadu.
Vlastník vodnej stavby poskytne tieto dostupné údaje a informácie:
a) aktualizovanú dokumentáciu skutočného vyhotovenia vodnej stavby, popis a technické parametre zrealizovaných zmien a úprav,
b) formu a zaistenie obsluhy vodnej stavby, vybavenosť vodnej stavby pre povodňové situácie,
c) platný manipulačný poriadok a prevádzkový poriadok, príslušnosť vodnej stavby do sústavy vodných stavieb, pripojenie na dispečing a pod.,
d) prevádzkové záznamy obsluhy o stave výpustných a bezpečnostných zariadení vzhľadom na spoľahlivosť ich funkcie a možnosti manipulácie počas povodňových prietokov,
e) doterajšie skúsenosti obsluhy pri prepúšťaní extrémnych povodňových vĺn,
f) zhodnotenie prípadných povodňových škôd od extrémnych povodňových prietokov za dobu predchádzajúcej existencie vodnej stavby, ku ktorým došlo na vodnej stavbe a v území bezprostredne pod vodnou stavbou,
g) výsledky prehliadok technologických zariadení, ktoré je možné počas povodňových prietokov bez škôd využiť k vypúšťaniu vody z nádrže (hradiace konštrukcie priepadov, uzávery dnových výpustov a pod., možnosti využitia ich kapacity),
h) predchádzajúci posudok bezpečnosti vodnej stavby počas povodňového zaťaženia.

Rekognoskáciou, prieskumom, výskumom alebo z dokumentácie vodnej stavby a z výsledkov technicko-bezpečnostného dohľadu sa zisťuje
a) stav hrádze z hľadiska odolnosti voči preliatiu,
b) jednotlivé faktory ovplyvňujúce bezpečnosť vodnej stavby počas povodňového zaťaženia,
c) základové pomery, výsledky inžinierskogeologického a hydrogeologického prieskumu,[footnoteRef:2]) [2:  Zákon č. 569/2007 Z. z. o geologických prácach (geologický zákon) v znení neskorších predpisov.
] 

d) výsledky posúdenia konštrukčnej a filtračnej stability telesa hrádze a jej podložia,
e) možnosti núdzového prepúšťania povodňových prietokov,
f) výsledky hydrotechnického výskumu.
	Pri prvom vyhotovení posudku sa ako meračský podklad použije polohopisné a výškopisné zameranie skutočného stavu stavby z archívnych materiálov pre inžinierskogeologický a hydrogeologický prieskum. Pre jeho overenie, prípadne pre doplnenie chýbajúcich hodnôt potrebných pre hydrotechnické výpočty, sa zrealizuje účelové meranie, ktorého rozsah a podrobnosť volí posudzovateľ podľa potrieb a miestnych podmienok. Pri opakovanej revízii posudku sa využijú pôvodné podklady, ktoré sa doplnia o zameranie zmien vyvolaných stavebnými úpravami, údržbou, deformáciami vrátane vplyvu sadania stavby, pôsobením klimatických podmienok a pod.
C. Podklady pre vodné stavby v etape prípravy uskutočnenia alebo prípravy zmeny stavby
a) Základným podkladom je príslušná projektová dokumentácia vrátane inžinierskogeologického a hydrogeologického prieskumu a vodohospodárskeho riešenia. Hydrologické podklady sa po uplynutí ich platnosti odporúča preveriť. Špecifikácia žiadosti je uvedená v informatívnej prílohe.
b) Pre vodné stavby IV. kategórie sa na zhodnotenie hydrologických podkladov v závislosti od skutočných podmienok v povodí zrealizuje prehliadka povodia nad vodnou stavbou (napr. ovplyvnenie líniovou dopravnou stavbou, ochranným účinkom vyššie položených vodných stavieb a pod.). Pre vodné stavby I. až III. kategórie sa rekognoskácia povodia realizuje v prípade potreby.
c) Posúdenie zmeny odtokových podmienok objektov na vzdušnej strane vodnej stavby počas zvýšených povodňových prietokov (prekážky odtoku, zatopenie vzdušnej päty hrádze a pod.).
(5) [bookmark: _TOC_250006]Hydraulické výpočty
a) [bookmark: 8_Stanovení_mezní_bezpečné_hladiny_(MBH)]Pre jednotlivé zariadenia vodnej stavby, ktoré môžu byť použité k prepúšťaniu povodňových prietokov, sa výpočtom stanovia merné krivky prietoku, a to až do úrovne najvyššej možnej hladiny určenej kótou koruny hrádze alebo vlnolamu, prípadne úroveň kritickej hladiny v nádrži alebo v odkalisku. Pre každé zariadenie sa preveruje kapacita všetkých jeho objektov pri jednotlivých režimoch prúdenia a skúma sa vplyv na celkovú kapacitu (priepad, premostenie, sklz, vývar, odpadové koryto, obtokové koryto, odpadová štôlňa a pod.). Pre výpočet sa používajú metódy riešenia hydraulických javov. Ak bol pre návrh a dimenzovanie bezpečnostných a výpustných objektov zrealizovaný hydraulický modelový výskum, použijú sa jeho výsledky pre spresnenie hydraulických výpočtov. Pri existujúcich vodných stavbách je potrebné v prípade odôvodnených obáv o správnosť tvaru neštandardných konštrukcií overiť kapacitu zariadení využívaných na prepúšťanie povodňových prietokov nielen výpočtom, ale aj zameraním skutočného stavu a modelovaním na fyzikálnom modeli.
b) Pre dokumentáciu a možné overenie výsledkov sa jednotlivé výpočty dopĺňajú príslušným popisom použitých metód a postupov, vrátane odkazov na použité podklady a literatúru, použitých zjednodušení a zovšeobecnení, predpokladov a hodnôt použitých koeficientov.
c) Správnosť merných kriviek, prevzatých napr. z projektovej dokumentácie, manipulačných poriadkov a pod., sa overuje iba v prípade potreby, na základe rozhodnutia spracovateľa posudku.
d) Súčasťou posudku vodných stavieb, ktoré sú súčasťou sústavy vodných stavieb a ak budú v rámci sústavy vodných stavieb taktiež posudzované, je aj posúdenie vplyvu vodných stavieb nachádzajúcich sa vyššie na toku a úprava hydrogramu prietokových vĺn v nižšie položených profiloch. Uvažovaný účinok sa musí vždy zdôvodniť a u významných vodných stavieb sa uvažovaný účinok odporúča konzultovať u spracovateľa hydrologických údajov.
Čl. 6
[bookmark: _TOC_250005]Stanovenie úrovne kritickej hladiny v nádrži alebo v odkalisku
(1)  Úroveň kritickej hladiny v nádrži alebo v odkalisku sa určuje pre konkrétny typ a konštrukčné riešenie vodnej stavby ako najvyššia hladina v nádrži, pri prekročení ktorej nastáva bezprostredné nebezpečenstvo poruchy alebo havárie vodnej stavby.
(2) Počiatočná úroveň kritickej hladiny v nádrži alebo v odkalisku sa určí podľa konštrukčného riešenia hrádze, spôsobu tesnenia a konkrétnych podmienok založenia hrádze, u existujúcich vodných stavieb taktiež podľa skúseností s doterajšou prevádzkou a na základe výkonu technicko-bezpečnostného dohľadu pre vybranú pravdepodobnú príčinu pretrhnutia hrádze počas povodňového zaťaženia, hlavne
a) povrchovou eróziou pri preliatí hrádze,
b) porušením filtračnej stability hrádze alebo jej podložia (napr. vnútornou eróziou vody preferovanými priesakovými cestami, prelomením podložia),
c) posunutím po šmykovej ploche (prekročením medzného stavu polohy, porušením tesniacej zeminy),
d) preklopením, ušmyknutím a zdvihom v prípade betónových konštrukcií.
(3) Podľa výberu a zhodnotenia okolností, ktoré podstatne ovplyvňujú bezpečnosť hrádze počas povodňového zaťaženia, sa počiatočná hodnota  úroveň kritickej hladiny v nádrži alebo v odkalisku zníži alebo zvýši o čiastkové výšky zodpovedajúce uvažovaným faktorom, ktorými sú
a) typ, vek a stav hrádze,
b) základové pomery a spôsob založenia hrádze, priesakový režim v hrádzi a v jej podloží,
c) vlastnosti zemín a hornín použitých ako stavebný materiál alebo ovplyvnených uskutočnením a prevádzkou vodnej stavby,
d) konštrukčné riešenie tesnenia hrádze, jeho kontaktu s betónovými objektmi a jeho umiestnenie z hľadiska možnosti obtekania a prelievania,
e) ochrana tesniaceho prvku proti poškodeniu a zamrznutiu a jeho napojenie na nepriepustné podložie,
f) pozdĺžny profil, vystrojenie a opevnenie koruny hrádze, jej odolnosť voči poškodeniu počas preliatia (z hľadiska výšky prelievajúceho sa lúča vody, rýchlosti prúdu a doby trvania prelievania),
g) konštrukcie vlnolamu alebo súvislého múriku na korune a stabilita týchto prvkov pri zaťažení vodným tlakom,
h) dĺžka, sklon a opevnenie svahov alebo stien  hrádze,
i) poloha, tvar a rozmery objektov na korune hrádze a na vzdušnom svahu alebo líci hrádze,
j) poloha a druh vegetácie alebo opevnenia na vzdušnom svahu hrádze,
k) stav a tvar miesta kontaktu telesa hrádze s terénom na úbočiach a pri vzdušnej päte hrádze z hľadiska povrchovej erózie,
l) predpokladané sadanie (podľa výpočtu alebo trendov meraných deformácií),
m)  účinky vĺn od vetra (morfológia územia, charakteristika vetrov a ich rozbehovej dráhy).
(4)  Úroveň kritickej hladiny v nádrži alebo v odkalisku sa zníži o prevýšenie koruny hrádze v dôsledku výbehu vĺn od vetra. Účinok vĺn od vetra musí byť vyčíslený u vodných stavieb zaradených do I. až III. kategórie. Výpočtom stanovenú výšku výbehu je možné zredukovať s prihliadnutím na odolnosť koruny a vzdušného svahu, dobu trvania extrémnej hladiny v nádrži a pravdepodobnosť súčasného výskytu nepriaznivých javov.
(5) U vodných stavieb zaradených do IV. kategórie pri dĺžke rozbehu vlny nepresahujúcej 300 m (tzn. najväčšiu priamu dĺžku vodnej hladiny medzi hrádzou a protiľahlým brehom), je možné výšku výbehu určiť zjednodušene podľa tabuľky č. 2.
Tabuľka č. 2 – Orientačné hodnoty výšky výbehu vlny
	
Druh opevnenia návodného svahu hrádze
	
Efektívna dĺžka rozbehu vlny (m)
	Výška výbehu vlny (m) pre návrhovú rýchlosť 72 km/h

	
	
	Sklon návodného svahu hrádze

	
	
	1 : 3
	1 : 2

	Drsný povrch (kamenná rovnanina,
Zához, vegetačný pokryv)
	 100
	0,33
	0,42

	
	101 až 200
	0,43
	0,54

	
	201 až 300
	0,50
	0,64

	Hladký povrch (asfaltobetón, betón, dlažba)
	 100
	0,42
	0,53

	
	101 až 200
	0,54
	0,67

	
	201 až 300
	0,62
	0,80



(6) Pre určenú hodnotu  úrovni kritickej hladiny v nádrži alebo v odkalisku je potrebné posúdiť stabilitu hrádze. Ak nie je dosiahnutá požadovaná bezpečnosť (minimálny dosiahnutý stupeň bezpečnosti m ≥ 1,1, ktorý zodpovedá krátkodobému mimoriadnemu zaťaženiu), určí sa iteračným postupom nižšia hodnota  úrovne kritickej hladiny v nádrži alebo v odkalisku, pre ktorú je celková bezpečnosť preukázaná. Rozsah a spôsob posúdenia sa stanoví úmerne kategórii vodnej stavby.
Čl. 7
[bookmark: 9_Stanovení_kontrolní_maximální_hladiny_][bookmark: _TOC_250004]Určenie úrovne medznej hladiny v nádrži alebo v odkalisku
(1) Úroveň medznej hladiny v nádrži alebo v odkalisku sa počas povodňového zaťaženia stanoví riešením úlohy transformácie povodňovej vlny retenčným účinkom nádrže. Pre hydrologický podklad v podobe niekoľkých variantov kontrolnej povodňovej vlny sa úloha rieši opakovane. V prípadoch, keď sa transformácia evidentne neuplatní alebo je nevýznamná, sa  úroveň medznej hladiny v nádrži alebo v odkalisku stanoví odčítaním zo súhrnnej mernej krivky bezpečnostných a výpustných zariadení pre príslušný kulminačný prietok  kontrolnej povodňovej vlny. Pre vodné stavby I. až III. kategórie sa retenčný účinok nádrže vždy kvantifikuje. Jeho prípadné zanedbanie musí byť zdôvodnené.
(2) U vodných stavieb IV. kategórie sa postupuje individuálne. V jednoznačných prípadoch, keď je vodná stavba zabezpečená i bez uváženia retenčného účinku alebo sa transformácia neuplatní pre nedostatočný retenčný priestor nádrže vzhľadom k objemu vzostupnej časti povodňovej vlny, sa transformácia povodňovej vlny nestanovuje.
(3) Počiatočná hladina vody v nádrži sa určuje podľa najnepriaznivejších alternatív z hľadiska riešenia posudku.
(4) Ak je jedným z účelov vodnej stavby ochrana pred povodňami a podľa platného manipulačného poriadku je súčasťou nádrže aj vyčlenený ovládateľný retenčný priestor, môže byť pri výpočte transformácie povodňovej vlny zahrnutý v príslušnom rozsahu; prípadné zväčšenie objemu pre retenciu vypustením časti zásobného objemu na základe hydrologickej predpovede sa do výpočtu nezavádza.
(5) Využitie bezpečnostných a výpustných zariadení pre prepúšťanie povodňových prietokov sa predpokladá podľa manipulačného poriadku s preverením reálnosti a vhodnosti uvádzaných manipulačných zásad a s uvažovaním prípadných obmedzení technicko-bezpečnostného dohľadu (napr. limitné hodnoty rýchlosti vzostupu a poklesu hladiny v nádrži  z hľadiska stability hrádze).
(6) Ak nie je manipulačný poriadok vypracovaný, zvolí sa manipulácia podľa nasledovných zásad:
a) so znížením hladiny predčasným vypúšťaním nádrže sa neuvažuje,
b) v prípade hradeného priepadu sa nepredpokladá manipulácia s uzávermi a uvažuje sa najnepriaznivejší stav zahradenia všetkých otvorov,
c) prepad vody cez priepad je neriadený v rozsahu pravdepodobnej využiteľnej kapacity (vplyvom plavenín alebo obmedzením na odtoku).
(7) Pre každé zariadenie, využívané na prepúšťanie povodňových prietokov, sa stanoví jeho pravdepodobná využiteľná kapacita v percentách
A. u nehradených priepadov spravidla 100 %; prípadná redukcia sa zavádza pri nepriaznivom ovplyvnení kapacity priepadu napr. hrablicami (ak pri povodňových prietokoch nie je zaistené ich čistenie), upchaním priepadu alebo niektorej časti odpadu, alebo znížením jeho kapacity pri nevhodnom režime prúdenia (zahltenie odpadu, nestabilný prechodový režim na začiatku tlakového prúdenia a pod.),
B. u hradených priepadov v rozsahu 0 % až 100 % podľa individuálneho zhodnotenia konkrétnych podmienok; o plnú kapacitu ide len za súčasného splnenia nasledovných podmienok:
a) vývoj povodňovej situácie (podľa typu povodia, nástupu povodňovej vlny, rýchlosti a doby vzostupu) umožňuje reálny predpoklad včasnej operatívnej manipulácie,
b) obsluha je na vodnej stavbe trvalo prítomná (prevádzka na zmeny, ubytovanie obsluhy na vodnej stavbe, diaľkový prenos základných prevádzkových veličín a pod.),
c) pre vodné stavby, ktoré sú súčasťou sústavy vodných stavieb, je zaistené spojenie s vodohospodárskym dispečingom,
d) je zaistený náhradný (zálohový) pohon ovládania hradenia uzáverov, v prípade potreby je možné hradiacu konštrukciu včas vyhradiť prípadne násilne otvoriť,
e) je zaistená pravidelná údržba zariadení, min.1x ročne sa realizujú technologické skúšky zdvíhacích zariadení vrátane overenia zálohového spôsobu ovládania; obsluha vodnej stavby je vycvičená aj pre násilné otvorenie hradenia,
f) pre celý rozsah funkcie priepadu je zaručená voľná plná kapacita odpadového systému;
ak nie sú súčasne splnené podmienky a) a b), určí sa pravdepodobná využiteľná kapacita hradeného priepadu ako priepad vody cez nevyhradenú konštrukciu uzáveru s redukciou ako pre nehradené priepady podľa písm. A.
C. pravdepodobná využiteľná kapacita sa u dnových výpustov a odberných zariadení určí obdobným postupom ako u hradených priepadov. Nutným predpokladom pre ich využitie je však splnenie podmienky, že v manipulačnom poriadku sú uvedené podmienky pre použitie týchto zariadení a ich funkcia je počas povodňových prietokov zaručená.
(8) Určenie  úrovne medznej hladiny v nádrži alebo v odkalisku pri povodňových prietokoch ovplyvňujú okrem hydrologického podkladu ďalšie okolnosti, ktorými sú
a) rozdelenie objemov nádrže, spôsob a presnosť ich určenia,
b) počiatočná hladina v nádrži pred nástupom povodňových prietokov,
c) technické parametre bezpečnostných a výpustných zariadení vodnej stavby,
d) existencia manipulačného poriadku, predpísané manipulácie pri prevádzaní povodňových prietokov a ich reálnosť,
e) umiestnenie vodnej stavby v povodí, príslušnosť do sústavy vodných stavieb, spojenie s vodohospodárskym dispečingom,
f) obsluha vodnej stavby (počet pracovníkov, zmennosť, vybavenosť technickými a dopravnými prostriedkami, vybavenosť dielní),
g) prevádzková spoľahlivosť nehradených priepadov (riziko zníženia kapacity upchaním priepadu alebo hrablíc a odpadu plaveninami),
h) prevádzkové podmienky uzáverov a hradiacich zariadení, ich reálna využiteľná kapacita (počet zariadení, pohon a spôsob ovládania, pohotovosť, spoľahlivosť, praktické skúsenosti, výsledky revízií, možnosť násilného odstránenia),
i) reálnosť a pripravenosť núdzového prepúšťania povodňových prietokov; ak nie je možné niektorý predpoklad jednoznačne kvantifikovať, je účelné zohľadniť variantné kombinácie faktorov a analýzou ich vplyvu určiť ich významnosť.; konečnú kombináciu, smerodajnú pre stanovenie výslednej  úrovni medznej hladiny v nádrži alebo v odkalisku určuje spracovateľ projektu pre najnepriaznivejšiu alternatívu.
(9) Využiteľné kapacity jednotlivých zariadení sa vypočítajú pre celé rozpätie od počiatočnej úrovne hladiny vody v nádrži pred nástupom povodňových prietokov až po kótu koruny hrádze, vlnolamu, prípadne  úrovni kritickej hladiny v nádrži alebo v odkalisku.
(10)  Pre jednotlivé zariadenia a zvolenú manipuláciu sa pre príslušné hladiny zostavia merné krivky prietokov, pričom celková kapacita je sumou ich kapacít.
[bookmark: 10_Závěrečné_posouzení][bookmark: _TOC_250003]Čl. 8
Záverečné posúdenia
(1) Výsledkom posudku je vzťah medzi  úrovňou kritickej hladiny v nádrži alebo v odkalisku a úrovňou medznej hladiny v nádrži alebo v odkalisku a jeho posúdenie z hľadiska
a) významu vodnej stavby a rizika ohrozenia územia pod ňou,
b) spoľahlivosti a presnosti hydrologických podkladov,
c) [bookmark: 11_Nápravná_a_nouzová_opatření]zavedených predpokladov prepúšťania povodňovej vlny,
d) kvantifikácie a zhodnotenia prípadných rezerv pri prepúšťaní povodňových prietokov cez vodnú stavbu.
(2) Vo všeobecnosti sa vodná stavba pre prepúšťanie kontrolnej povodňovej vlny pokladá za bezpečnú, ak je úroveň kritickej hladiny v nádrži alebo v odkalisku alebo úroveň medznej hladiny v nádrži alebo v odkalisku.
Čl. 9
Nápravné a núdzové opatrenia
(1) Nápravné opatrenia sa týkajú existujúcich vodných stavieb v prípade negatívneho výsledku posudku (ak nie je preukázané bezpečné prepúšťanie kontrolnej povodňovej vlny). Predbežne ich navrhuje posudzovateľ na základe zhromaždených poznatkov a analýzy všetkých rozhodujúcich faktorov bezpečnosti vodnej stavby počas povodňových prietokov. Spoľahlivosť navrhnutých opatrení je potrebné preukázať hlavne u vodných stavieb zaradených do I. až III. kategórie. Nedostatočná bezpečnosť vodných stavieb v etape prípravy uskutočnenia alebo zmeny stavby sa rieši novým návrhom a úpravou projektovej dokumentácie.
(2) Nápravnými opatreniami sú vo všeobecnosti najmä
a) prerozdelenie objemov nádrže (zníženie maximálnej prevádzkovej hladiny),
b) zvýšenie kapacity bezpečnostných zariadení (predĺženie prepadovej hrany, odstránenie alebo úprava hrablíc, úprava vtoku alebo limitujúceho prvku na odtoku, zmena stavby objektov, úprava ovládania uzáverov a pod.),
c) zaistenie spoľahlivej manipulácie s uzávermi priepadov a výpustov, prípadne objektov na prítokoch,
d) vybudovanie doplnkového bezpečnostného zariadenia,
e) úpravy na hrádzi (vyrovnanie koruny, zvýšenie hrádze, spevnenie terénu alebo hrádze a vzdušného svahu, vybudovanie núdzového priepadu a pod.),
f) iné úpravy a zásahy (zväčšenia kapacity obtoku, úpravy odtokových pomerov v povodí vodnej stavby, varovný systém spolu s evakuačným plánom obyvateľstva z ohrozeného územia apod.),
g) úprava manipulácie, doplnenie alebo prepracovanie manipulačného poriadku.
(3) Núdzové opatrenia a zabezpečenie varovnej služby pre obyvateľstvo v ohrozenom území (únikové cesty a organizácia evakuácie z ohrozených miest) sa vzťahujú na všetky vodné stavby a odporúčajú sa za účelom vylúčenia alebo minimalizácie strát na životoch a hmotných škôd v prípadoch, keď dôjde k extrémnym stavom na vodných stavbách počas nepredpokladaných a neštandardných situácií (ich výber a kombináciu určuje autor posudku napr. poloha hladiny počas prepúšťania mimoriadnych povodňových prietokov nižšej pravdepodobnosti výskytu, pri kumulácii nepriaznivých faktorov alebo pri poruche ovládania uzáverov a pod.). Reálna uskutočniteľnosť navrhovaných núdzových opatrení sa preukáže výslovným uvedením jednotlivých podmienok. Núdzovými opatreniami sú najmä
a) núdzové terénne priepady a vopred vybudované odplaviteľné zemné hrádzky,
b) násilné otvorenie núdzového (terénneho) priepadu,
c) násilné odstránenie hradiacich konštrukcií a uvoľnenie hradených otvorov,
d) operatívne provizórne zvýšenie koruny hrádze,
e) dočasné zvýšenie odolnosti koruny a vzdušného svahu hrádze proti erózii počas preliatia,
f) operatívne prekopanie terénu alebo aj hrádze na mieste vhodnom pre minimalizáciu škôd pri odtoku.
Čl. 10
[bookmark: 12_Zajištění_ochrany_před_povodněmi_při_][bookmark: _TOC_250001]Posudzovanie bezpečnosti vodných stavieb v etape uskutočnenia počas povodňového zaťaženia
(1) Súčasťou návrhu novej vodnej stavby alebo návrhu zmeny stavby je tiež prevedenie prietokov vodného toku cez stavbu a zaistenie bezpečnosti ohrozeného územia smerom po vode. Prakticky sa zabezpečuje vo forme povodňového plánu vodnej stavby alebo havarijného plánu stavby.
(2) Voľbu návrhových povodňových prietokov ovplyvňujú tieto okolnosti
a) typ hrádze (z miestnych materiálov, murovaná, betónová, kombinovaná),
b) doba uskutočnenia, vývoj rizika ohrozenia územia pod vodnou stavbou počas realizácie stavby,
c) navrhnutý spôsob prevádzania vody (návrh konštrukcie a výšky ohrádzky, kapacita prevodu vody),
d) možnosť a následky preliatia ohrádzky,
e) zariadenie umožňujúce zatopenie stavebnej jamy.
f) jednotlivé fázy uskutočnenia a pravdepodobnosť veľkosti, trvania a kalendárneho výskytu prietokov s ohľadom na technológiu uskutočnenia a na ohrozenie stavby a územia pod ňou.
(3) Určenie kapacity objektu k prevedeniu vody ovplyvňuje
a) možnosť pretrhnutia rozostavanej hrádze v jednotlivých fázach uskutočnenia,
b) veľkosť škôd pri preliatí alebo poškodení ohrádzky (škody v zatopenej stavebnej jame, straty zo zdržania stavby),
c) výška nákladov na vybudovanie objektu (vzhľadom k nákladom na celú vodnú stavbu),
d) retenčný účinok nádrže,
e) možnosť účinného predpovedania a varovania (ku zníženiu rizika strát na ľudských životoch).
[bookmark: Příloha_A_(informativní)]Čl. 11
Prechodné obdobia
Vzhľadom na náročnosť zabezpečenia podkladov, ako aj náročnosť samotného posúdenia sa ustanovujú prechodné obdobia, počas ktorých je potrebné zabezpečiť posúdenie stavieb definovaných v čl. 2 ods. 1, nasledovne 
a) prechodné obdobie pre vodné stavby I. kategórie je 5 rokov,
b) prechodné obdobie pre vodné stavby II. kategórie je 10 rokov,
c) prechodné obdobie pre vodné stavby III. a IV. kategórie je 25 rokov.“.


Čl. II
[bookmark: predpis.clanok-2.odsek-1.oznacenie][bookmark: predpis.clanok-2.odsek-1.text]
[bookmark: _Hlk190780462]Táto vyhláška nadobúda účinnosť 1. januára 2027.

